
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


“INTERNACIA MONATA GAZETO,OFICIALA ORGANO del. K. U.E. 


LA EŬĤARISTIA KONGRESO EN LOURDES. 
22—26 JULIO. 


Je la fino de la venonta monato Julio okazos, kiel oni 
scias, la 25-a de la Eŭĥaristiaj mondkongresoj. Okazaĵo 
plej grandsignifa. 

Ne nur kiel 25-jara jubileo de la Eüharistiaj kongresoj, 
ne nur kiel la 60-a jarreveno de la dogmodeklaro (8 Decem- 
bro 1854) de la Senmakula Koncepciono de Mario; ne nur 
ĉar ĝi devas superi en grandiozeco kaj brileco ĉiujn antaŭ- 
ajn kongresojn; sed precipe ĉar la ĉefideo de fiu-ĉi kon- 
greso estas: la Regeĉo de N. S. Jezu-Kristo super la mondo, 
t. e. de Kristo, kiu loĝas kaj laboras en la mondo, preĝante 
por ĝi, sin oferante, ĝin sanktigante, de la Eüharistia Kristo: 
adveniat regnum tuum Eucharisticum! sed ankaŭ nun, kiel 
estis de la komenco kaj ĉiam: adveniat per Mariam Per 
Mario al Jezuo, per Jezuo al la Patro. 

Tiu ideo trovas subliman esprimon en la festado — Car 
estas festo — de Eŭĥaristia Kongreso en Lourdes. Kial? 
Tial ke tie klarege montriĝas, ke Mario kondukas la ani- 
mojn al Jezuo, al Jezuo de la Eüharistio. Jam antaŭ multaj 
jaroj estis atentigita al tio de Lia Papa Moŝto Pio X, tiame 
kardinalo, en bela pastorala letero: „La speciala tamo, 
destinita de la Dia Providenco por la sanktejo de Lourdes, 

estas, kiel ni scias, jena, ke la Sanktega Virgulino de el 
ĉie la popolojn altiras tien, por ilin genufleksigi en adorado 
al la piedoj de ŝia dia Filo. Fakto tiel brilega, ke tiu Ĉi 
sanktejo en la okuloj de la katolika mondo radias en la 
duobla brilo de centro, de Mariokulto, kaj de plej bela 
trono de graco de la S. Eüharistio.” 

Tion ĉiu povas atesti, kiu havis la feliĉon ĉeesti en 
Lourdes la kortuŝantan Sakramento-procesion laŭlonge de 
la vicoj de centoj da malsanuloj; tion atestas la statistikoj 
de la miraklaj resaniĝoj, montrante kiel la plejmulto el ili 
okazas, ne dum la subakviĝo en la piscine (publika ban- 
akvujo), sed dum la ĉirkaŭirado de la S. Sakramento; tion. 
atestas laŭtvoĉe la „kuracisto de Lourdes”, D-ro BOISSARIE, 
kiam li skribas: „Neniam, en neniu tempo, en neniu lando, 
Dio rivelis sin per pli ravaj, per pli nombraj mirakloj; kaj 
ĉiuj tiuj mirakloj kunfluiĝas ĉirkaŭ la S. Sakramento.” 

sk 
m %* 

En Lourdes nu unue estos konsiderata la doktrino pri la 
Reĝeco de Jezu-Kristo super la homara societo tiel, kiel 
tiu doktrino troviĝas predikita en la S. Skribo, en la ver- 
koj de la ekleziaj Patroj, ĉe la teologoj, en la liturgio; 
kiel ĝi estas trovebla en la literaturo kaj en la historio; 
kiel ĝi denove estas proponita al ni en la pieco al la S. 
Koro de. Jezuo; kiel ĝi neatendite elvolviĝas kaj firmiĝas 
en la Eŭĥaristiaj mondkongresoj. 

Post tio oni konsideros la bonfarojn, donitajn de la 
Eüharistia Kristo al la homa societo pere de Lia ĉeestado 
en nia mezo, de la Mesofero, de la S. Komuniiĝo. Jen la 
teoria parto de la programo. 

La praktika parto okupos sin pri la pli fruigita Infan- 
komuniiĝo kaj pri la multfoja kaj ĉiutaga Komuniiĝo de 
ĉiuj infanoj de Dio. 

Oni vidas, kiel intime, kompreneble, ambaŭ partoj kun- 
ligiĝas. 

Kiu ja estos la plej bela, societa triumfo de N. S. Jezu 
Kristo? Ĉar la regno, kiu apartenas al Li kiel Kreinto kaj 
Savinto, la homara societo — de kiu Li estas Reĝo, ne 
malpli ol de la regno de la Anĝeloj — konsistas el apartaj 

personoj, pro tio Lia fakta Reĝeco super la societo devas 
necese dependi de, kaj elflui el Lia Reĝeco super la animoj. 

La disvastiĝo de Lia regno ne povas signifi ion alian, 
krom tio, ke Li per kredo kaj amo regadu en ĉiam pli multe 
da koroj; tiu disvastiĝo devas progresi de interne al ekstere, 
kaj je pli intima estas tiu interna kunligiteco de la apartaj 
personoj kun Jezu-Kristo, des pli abundajn fruktojn por la 
ekstera, societa vivo ĝi portos. 

„La regno de Jezu-Kristo, diras P. LINTELO, kies ĉefideojn 
ni tie Ĉi nur ripetas, „ne naskiĝas el ekstera jesigado de 
Liaj rajtoj, per kio ĉies animvivo pli aŭ malpli estas influ- 
ata, sed precize eliras el tiu Ĉi animvivo por la. reformado 
de la societo, por la societa glorado de Kristo. Tiel estas 
okazinta en la unuaj Kristanjarcentoj: el la renoviĝo en 
Kristo de la individua vivo, senpere sekvis la renoviĝo de 
la societa vivo; kaj kiam pli poste la regno de Kristo 
komencis velkiĝi en la societo, tiam ĝi jam ĉesis ekzisti 
en multaj individuoj.” +) 

e 

Nu, kiu estas la plej bona garantio de ĉies persona kun- 
ligeco kun Kristo, de ĉies vivado kiel subulo de tiu spirita 
regno ? 

Ĝi estas la kiel eble plej ofta partopreno de la fideluloj 
al la Tablo de la Sinjoro; ĝi estas, por la daŭrigado kaj 
fortigado de la dia vivo, kiu animas la infanojn de Dio 
per la sanktiga graco, kiel eble plej abunde ĝui la dian 
nutraĵon, kiu estas Jezu-Kristo mem. Krom tio, tiu ĉi super- 
natura vivo devas esti defendata sencese kontraŭ la ruini- 
gaj influoj tiel de ekstere, kiel de interne; krom tio, devas 
esti donata grandega rehonorigo, se ĝi iom kompensu la 
senhonorigojn, kiuj okazas en ĉiam pli granda amplekso 
ankaŭ al Jezuo en Lia S. Sakramento; devas trasonori 
laŭta, tra la mondo sonanta: „Venu regno Via!” kiel pro- 
testo kontraŭ la kriego de la nemortebla, milforma anti- 


1) Vidu: R. P. LINTELO S.J. — L'Univers au pied du Saint- 
Sacrement. XXV Congres Eucharistique, Lourdes. 2226 Juillet 
1914. — Montligeon (Orne). — Broŝuro 16-paĝa. 

kristo: Nolimus hunc regnare super nos! „Ni ne volas, ke 
Tiu-ĉi regu super ni!” 

La Komuniiĝo estas la dia vivosuko de la arbo de la 
Eklezio en dia pleneco; je pli, kaj pli malavare, ĝi trape- 
netras ĝis al la ekstremaj branĉoj kaj branĉetoj, des pli 
belega la arbo elkreskos, florante kaj fruktodonante, des 
pli larĝa ĝia foliaro etendiĝos super ĉiuj partoj de la tero. 
Pro tio la kvar ĉefaj Dekretoj de Papo Pio X por favori 
la multfojan kaj ĉiutagan Komuniiĝon estos la ĉeftemo dum 
la diskutadoj de tiu ĉi kongreso. 

Jen fine tuŝanta ideo de P. LINTELO pro la dekreto pri 
la Komuniiĝo de l infanoj. 

Belaj estis dum la diversaj kongresoj Eŭĥaristiaj la pro- 
cesioj de geinfanoj, kiuj en festvestoj, kantante kaj preĝante, 
kun siaj flagetoj, trairis la stratojn, precipe en la Protes- 
tanta Londono. 

Pli bela ankoraŭ la realiĝo de la „Quam Singulari” en 
la ĝenerala komuniiĝo, disdonita de Ĉefepiskopoj kaj Epis- 
kopoj al 25.000 geinfanoj dum la Eŭĥaristia Kongreso de 
Madrido. 

Sed la plej bela ni atendu dum la mondkongreso de 
Lourdes, se pastroj kaj gepatroj volu kunlabori por genu- 
fleksigi al la Tablo de la Sinjoro dum tiuj tagoj de 22—26 
Julio ne nur 25.000, sed milionojn da geinfanoj tra la tuta 
Katolika mondo! 

li, la geinfanoj, precipe devas deturni de ni per siaj 
senkulpeco kaj preĝado la batojn de la Dia kolero. 

Ii, la geinfanoj, precipe devas doni rehonorigon al Jezuo 
en la Sakramento de Lia amo, por tiom da gepatroj, tiom 
da katolike baptitoj ankaŭ, kiu sin deturnas de Li kaj 
malkonfesas Lin. 

Illi, la geinfanoj, devas komprenlerni, ke ili estas la unue- 
vokitaj al la festeno de la plej pura amo; ke ilia unua 
Komuniiĝo ne estas memstara ago, sed nur la unua ĉenero 
de la amoĉeno, kiu tagon post tago devas kunligi ilian 
koron pli intime — ho! estu nerompeble! — kun la Koro 
de Jezuo. 


e 

Tiel la ĉefideo, kiun la proksima Eüharistia Kongreso 
priparolos, povas esti resumita jenmaniere: publika rekono 
de la Reĝeco de Jezuo super la tero; tiu ĉi Reĝeco supozas 
Lian Reßecon super la koroj de la homoj, la du ĉefrimedoj 
por konfirmi tiun duoblan Reĝgecon estas: la multfoja ricevo 
de la S. Eüharistio kaj la propeto de Mario, la Senma-. 


kulino. 
J. ALB. THUM, S.J. 
El De Maasbode tradukis 


D-ro SMULDERS. 


Oficialaj Komunikoj. 


V-a Internacia Kongreso-Pilgrimo de 


la Katolikaj Esperantistoj en Lourdes 
(12—17 Aŭgusto 1914) 


Sub la alta Patronado kaj Honora Prezido de 
L. E. M. Monsinjoro SCHCEPFER, 
Episkopo de Tarbes kaj Lourdes. 


Karaj Geamikoj en Kristo! 


Pli kaj pli alproksimiĝas la epoko de nia kongreso. 

Pli kaj pli ankaŭ grandiĝas certeco de ĝia sukceso. 

lom post iom, la aliĝoj alvenas: Jam preskaŭ, sesdek 
gesamideanoj aliĝis, kaj ni scias, ke multaj ankoraŭ inten- 
cas partopreni nian belan manifestacion. j 

Tre baldaŭ, mi denove veturos al Lourdes, kie mi de- 
finitive pretigos la detalan programon, sendotan al ĉiu 
aliĝinto. 

Nun, la parolon ni donas al niaj diverslandaj eminentuloj. 
kiuj kunigas rian propsan alvokon al tiu de la komitato. 
Aŭdu iliajn elokventajn invitojn! 


PRAKTIKAJ SCIIGOJ. 


La propagandaj poŝtkartoj kaj glumarkoj estas aĉeteblaj 


`~ 

ĉe nia kasistino. Oni bonvolu kiel eble plej multe ilin 
uzadi: ili estos tre efikaj sukcesigiloj. 

llia prezo estas: 12 poŝtkartoj Sm. 0.40; 100 glumarkoj 
Sm. 0.40. 

La afiŝoj ankaŭ estas presitaj. Prezo: Sm. 0.10 (aŭ 1 
respondkupono po du ekzempleroj). 

Responde al diversaj demandoj, ni informas : 

le. ke kolekta aranĝo (kun 50°/, rabato) por vojaĝo de 
Parizo al Lourdes kaj reveno, estos ebla, nur se 25 per- 
sonoj decidos fari kune la saman vojaĝon. (La individua 
ordinara rabato estas 25 aŭ 30°/,); 

2e. ke la mono pagita al la kasistino por pago de 
hotelaj elspezoj estus redonita (krom 10";, deprena) al per- 
sonoj, kiuj estus malhelpitaj ĉeesti la kongreson ; 

3e. ke la kvin-taga pensiono ĉe la kongresa-hofelo 
komencos kun la vespermanĝo de la lla, kaj finos kun la 
tagmanĝo de la 16a. 

4e. La kuna foriro de Paris al Lourdes okazos la 10an 
de Aŭgusto vespere, t.e. lundon (ne dimanĉon, kiel mi 
erare skribis). 


CL. COLAS. 


NI IRU AL LOURDES. 


La ĉefurbo de Francujo pretiĝas por fari la plej simpati- 
plenan akcepton al la Esperantistoj de la tuta mondo, kiuj 
kunvenos en Paris, dum proksima Aŭgusto, por ilia „Deka”. 

Ne povas esti pli taŭga cirkonstanco, por ke ĉiunaciaj 
Katolikaj Esperantistoj, amike kuniĝu, en la komuneco de 
sama fido kaj sama penso, kaj kune foriru al la plej mirinda 
juvelo de la katolika religio, kiu troviĝas en Franclando, 
en la modernaj tempoj. 

Ni iru multnombraj, karaj amikoj de la Katolik-Esper- 
antista movado, porti la verdajn kolorojn de nia stelo kaj 
standardo, al la piedoj de la Benita Virgulino, kiu venis 
starante sur la pireneaj montoj — aperante al la mondo 

sub la trajtoj de la Senmakula Koncepcio, kiel la plej 
aminda, la plej Disimila personiĝo de la Sankta Espero! 

Ni iru, kun koro tute plena je konfido, por meti sub la 
protekto, oftege mirakle efika, — de nia bona ĉiela patrino, 
la estontecon de nia atero, la preĝojn kaj petegojn farotajn 
por ni kaj niaj karuloj, — kiujn ni alportos al ŝi kun la 
tuta fervoreco de niaj devocioplenaj animoj. 

Ni iru, kun ĝoja rapidiĝo, revarmigi nian fidon ĉe la 
flamo de tiu spirita fajro „Mia Sinjorino de Lourdes”. 

Ne sufiĉas, kiam oni parolas pri Lourdes, rememorigi 
tian aŭ tian konvertiĝon de nekredanto: 

Lourdes estas mirinda tutaĵo, kiel bloko el. plej diafana 
kaj plej pura marmoro, el kiu ni devas depreni nenian 
peceton: 

Lourdes estas neantaŭvidita alfluado de homoj, ĉiam pli- 
multiĝanta; ĝi estas la entuziasmo de la amasoj, kiuj preĝas, 
kantas, de la unuaj eklumoj de ľ tago, ĝis la plej malfruaj 
horoj de la nokto; kiuj ne dormas aŭ dormas malbone; 
kiuj maltimas la sunon aŭ la pluvon; kiuj staradas en 
malseka koto, aŭ sub la brulantaj sunradioj; kiuj suferas 
ĉiujn atakojn de la vetero, kaj ĉiujn laciĝojn, por kanti, 
per senĉesaj litanioj, al la Virgulino de „Massabieille”, 
laŭdojn kaj preĝegojn. 

Louraes ĝi estas tiu karavanaro de malsanuloj, kiuj tran- 
siras Franclandon en malkomfortaj vagonoj; ĝi estas tiu 
mortantaro banigita en akvo glacia kaj nepura, trovanta 
la vivon tie, kie ili devus trovi la morton; ĝi estas tiu 
preĝantaro, kiu trinkadas la virigantajn akvojn de la mirakla 
fonto, kaj la bonaĵojn de la graco. 

Lourdes ĝi estas la spektaklo de la „feliĉuloj de P tero”, 
bankistoj, industriistoj, nobeloj, kiuj, kun nekredebla sin- 
forgesemo, foriĝas, dum semajnoj aŭ monatoj, el la agra- 
blaĵoj, el la komfortaĵoj de la vivo, por soldatiĝi, kiel 
modestaj militantoj, en la kuraĝa armeo de portistoj, — 
portantaj malsanuloj, je ĉiu horo de l tago aŭ de la nokto, 
sur vojo al la flegejoj, de la banejo kaj de la Groto. 

Lourdes ĝi estas tiu aro da altrangaj sinjorinoj, kiuj, kun 
la plej belaj nomoj el la nobelaro, fariĝas la sindonemaj 

flegistinoj de la malriĉuloj kaj malsanuloj, kies vundojn 


plej naŭzigantajn ili vartas, — al kiuj senŝpare, kun 
nedirebla delikateco, ili donas la plej lacigajn kaj modestajn 
zorgojn, — tial ke ili vidas nur suferantajn membrojn de 
Kristo. 


Lourdes ĝi estas tiu granda nombro da mirakloj, da re- 
sanigitaj korpoj, da reenvojigitaj animoj, kiujn naskas la 
trairado de la Sankta Hostio, aŭ la bano en la akvujo, aŭ 
la preĝo ĉe la Groto. Ĝi estas la admirinda rezignacio de 
ĉiuj al la volo de Dio! 

Lourdes ĝi estas, sur nia tera ekzilejo, kvazaŭ ekvidita 

anguleto de la patrujo ĉiela; ĝi estas la Virgulino Sen- 
makula, kiu, el dezerta rokego, faris centron de graco kaj 
supernatura VIVO. 
“Lourdes ĝi estas la konstanta miraklo de homamasoj 
senĉese renaskiĝantaj, kiuj, konfidante al la parolo de la 
feliĉa vidantino, — simpla paŝtistineto, — ĉiam moviĝadas 
al tiu favorigita Sanktejo. 

Katolikaj Esperantistoj, de 12 ĝis 17-a de Aŭgusto prok- 
sima, ni ankaŭ, ĉar tiom multe da motivoj, tiel multaj 
facilaĵoj, nin alvokas, — ni ankaŭ miksu nian alfluon al 
la afluado de tiuj piaj amasoj. Nia Sinjorino de Lourdes 
repagos al ni, per fluigado de gracoj kaj bonaĵoj, la pena- 
dojn, kiujn ni estos farintaj, por ŝin kune kanti, glorigi 
kaj laŭdi! | 

Kanoniko CHAPEAU 
Prezidanto de la Franca Ligo 
de Katolikaj Esperantistoj. 


Katolische Esperantisten ! 


„Christo, Mariae, Petro adhaesit”, lautet die Inschrift 
aut dem Grabe des seligen Canisius. Wie dieser 1. deutsche 
Jesuit, so wollen auch wir treu ergeben sein unserem 
göttlichen Heilande Jesus Christus, seiner jungfraülichen 
Mutter Maria und seinem Statthalter auf Erden auf Petri 
Stuhl, dem hl. Vater. 


OFICIALAJ KOMUNIKOJ 217 


Voriges Jahr war es unserer Katolischen Weltunion (lI. K. 
U. E.) vergönnt, vor dem hl. Vater Pius X das Gelöbnis 
unwandelbarer Treue und Liebe abzulegen, da wir bei der 
Audienz unter Begleitung der päpslichen Kapelle singen 
durften: Ni volas Dion! 

Dieses jahr wollen wir frohen Herzens nach Lourdes 
pilgern zur Gnadenstätte der lieben Mutter Gottes, um dort 
öffentlich unsere Verehrung und Liebe zur glorreichen 
Jungfrau, der makellosen Mutter, zu bekunden. 

„Unter Deinen Schutz und Schirm, o hl. Gottesgebareri n>» 
stellen wir unseren 5. Congress., Segne ihn, segne alle, die 
daran teilnehmen! Stehe uns bei mit Deiner machtvollen 
Fürbitte, dass alle Beschlüsse, die dort gefasst werden» 
beitragen zur Ehre Gottes, zum Ruhme deines göttlichen 
Sohnes, zum Wohle der hl. Kirohe, zum Heile der unsterb- 
lichen Seelen!” 

Ihr alle, die ihr Maria liebet, nehmet teil an der Wallfahrt 
nach Lourdes oder, falls euch dies nicht möglich ist, schlies- 
set wenigstens diesen Congress der Kath. Weltunion, der 
von 10. bis 16. August in Lourdes tagen wird, in euer 
Gebet ein. 


Propst BECKER. 
Bromberg, im Mai 1914. 


Noto de la Redakcio. — Escepte ni presigas supran german- 
lingvan tekston en E. K., pro respekto al la alsendinto, nia eminenta 
samideano P-ro Preposto BECKER. — Sed estas ununura escepto. 


m m m mm 


Gefratoj en Kristo. 


Plej bela revo de niaj junoj jaroj estis viziti Lourdes; 
preĝi antaŭ la Groto de Massabielle, eniri en la nombro 
de la feliĉuloj, kiuj ricevis de la Senmakula Patrino de Dio 
favoron specialan. 

Jen, karaj gefratoj, proksimiĝas la plej bela tago, la 
efektiviĝo de niaj deziroj, de niaj plej ĉarmaj revoj. Ni 
faru la eblon por sendi tuj aliĝon, por ĉeesti nian Kvinan 

Kongreson, por pilgrimi al la urbo de la ĉiela Senmakulino. 

Ni aliru tien kun fido en la Koro, kun plej granda firma 
espero ricevi tie favoron, kiu devos ĝojigi nin por la tuta 
eterneco. 

Dezirante preĝi en Lourdes kun multcentoj el vi kaj kun 
tre multaj esti fevorigita 

| Via 
P-ro Jakobo BIANCHINI. 


AL LOURDES. 


La Katolikaj Esperantistoj pilgrimos kaj kongresados en 
Lourdes. Partoprenado verŝajne plimultenombra estos ol 
la antaŭan jaron. La lacigeco ne premos tiel; la lando ne 
estas tiel varmega; la vojaĝo ne multekostas tiom; estos 
la sezono de la grandaj pilgrimaroj — kaj la Dipatrino 
allogas siajn infanojn al ŝia lando de Mirakloj. Anglujo, 
Germanujo, Aŭstrujo, Hispanujo, Belgujo, Francujo grand- 
nombre estas riprezentata — Nederlando ĉeestu en Lourdes 
konvene kaj imponante. 

Ciam nia lando okupis gravegan lokon en I.K.U.E.-aj 
aferoj. Ni nur rememorigos la Hagan Kongreson kaj la 
reorganizadon kaj ekspluatadon de nia revuo Espero Kato- 
lika. Ankaŭ tiun-ĉi Lourdes'an entreprenon ni plej fortike 
devas subteni — se eble: persone. 

Ĉiam ankaŭ Nederlando superis pro honorado de “Maria. 
Jam dum la mezaj centjaroj ni posedis okdek miraklajn 
imagojn de la Dipatrino. Niaj du Marianaj Kongresoj suk- 
cesegis. Nuntempe ni provizas, ĉiujare, ŝatindan amason 
da pilgrimoj al Kevelaer, Scherpenheuvel kaj Lourdes. Ho, 
ke ĉiu Esperantisto, kiu intencas vojaĝi Lourdes’on, dum 
tiu-ĉi somero, elektu niajn rangojn, pligrandigu nian ĥoron, 
kunfortigu nian laŭdon. 

Al Lourdes! 

La suno lumigas kaj varmigas la tutan mondon. Tiel la 
amo kompatema de Maria plenigas la tutan Kristanaron, 

tamen en kelkaj karaj lokoj ĝi brilas kaj laboradas pli 


intense. 
Al Lourdes! 
Maria estas la helpado de la Kristanoj. 


Nia Katolika movado estas por Kristo kaj por la Kris-. 


tanaro: Ŝi benos niajn klopodojn. 


La akvo kaj la suno de Lourdes fruktigu la Katolikan 


Esperantan Aferon. 
Ho sankta Maria, Patrino de Di” 


Popoloj Kristanaj nun kantas al vi: 


Ave, ave, ave, Maria! 
Vivu, vivu, vivu Maria! 


En via sanktejo, Patrin? de P Sinjor’ 


Ni kantos multfoje je via honor” 
Ave, ave, ave, Maria! 


H. LINNEBANK. 


UDEN, Nederlando. 


3-a Nomaro de Aliĝantoj al Nia Kvina 


(ĝis la 18-a de Majo). 
F-ino Fr. van Amelsfort, Tilburg. 
„Rev-a P-ro M. O’Connell, Enniscorthy 
Rev-a P-ro Desray, Ancenis (Loire-Inférieure) 
S-ino Hennessey, New Ross 
S-ino Henriet-Nolotte, Dijon 
F-ino Chr. Kamp, Amsterdam. . 
F-ino Kerwin, Gorey (C-o Wexford) 


Nederlando. 
Irlando. 

Francujo. 
Irlando. 

Francujo. 
Nederlando. 
Irlando. 


F-ino Annie Lawler, Newtonbarry (C-o Wexford) Irlando. 


F-ino Cécile Letourneau, Paris 

F-ino A. Macary, Lyon 

S-ro L. Marquet, Bordeaux. 

S-ro Edmundo Nalepa, Kassa . 

F-ino Johanino van der Plas, Hago. : 
S-ro P. A. Schendeler, Maria-Heide (Veghel) 
S-ro Turquet, notario, Laval 

S-ino Turquet,. Laval . 


Francujo. 
Francujo. 
Francujo. 
Hungarujo. 
Nederlando. 
Nederlando. 
Francujo. 
Francujo. 

S-ro Gabriel Turquet, Laval . . . . . . Francujo. 
S-ro Pierre Turquet, Laval. . . . .. . .. Francujo. 
S-ro J. J. A, de Werd, Boxtel. . . . . . Nederlando. 


Monoferoj por aĉetado de Standardo kaj Memorskribaĵo 
Lasotaj en Lourdes: 


S-ro Ricardo Codorniu, Murcia, Hispanujo 1 Sm. 

S-ino Henriet-Nolotte, Dijon, Francujo. 1 Sm. 
S-ino A. Macary, Lyon, Francujo . O Sm. 400 

S-ro Georg Müller, Hochstadta/Aisch, Bavarujo 4 Sm. 
S-ro Edmundo Nalepa, Kassa, Hungarujo. . 0 Sm. 400 

S-ro Turquet, Laval, Francujo. sa 2 OM: 
S-ro Henri Voirin, Nancy, Francujo. . 0 Sm. 400 
S-ro J. J. A. de Werd, Boxtel, Nederlando . 1 Sm. 200 
10 Sm. = 

Jam ricevita . . 29 Sm. 

Sume. . . . . 40 Sm. 


Por riparado de la tombo de abato Peltier: 


Sm. 
Sm. 400 


Profesoro Cart, Paris, Francujo 2 
S-ino Freycon, Saint Chamond (Loire), Francujo O 
S-ro Edmundo Nalepa, Kassa, Hungarujo. O ; 
F-ino Raffard, Saint Chamond (Loire), Francujo 8 Sm. 
S-ro Turquet, Laval, Francujo. e 3 2 

O 


S-ro Henri Voirin, Nancy, Francujo. 0 Sm. 800 
13 Sm. 500 

Jam ricevita . . 14 Sm. 400 

Sume. . . . . 27 Sm. 200 


Plue, F-ino Mathilde BORRET, en Hago, Nederlando, 
bonvolis sendi „por kiu ajn elspezo plej necesa je profito 
de la Kongreso”. . ... 2 2 o. o. os so l. 2 Sm. 


La Kastino: 


F-ino M. LARROCHE, 
55, rue de Vaugirard, Paris. 

La vere belaj kongresmarkoj de „Nia Kvina” en Lourdes, 
kiuj estas eldonitaj diverskolore, kaj kiuj atendas amason 
da aĉetantoj. 


Kroniko de l. K.U.E. 


„NEDERLANDA KATOLIKO.” 
Kvina Jarkunveno. 


La 5-a jarkunveno de nia ligo okazis Dimanĉon la 26-an 
de Aprilo en Breda. Laŭ ĉiuj vidpunktoj ĝi sukcesis. Multaj 
partoprenis tiun unuan jarkvino-kunvenon. 

Matene, ĉe alveno de la vagonaroj, nombro da gesinjoroj 
el Breda bonvenigis kaj gvidadis la vizitantojn. 

Ni komencis, kiel kutime, la tagon per ĉeestado je Sankta 
Meso; poste la Rev-a Pastro ESSELAAR, O.S.K., el Uden 
eldiris Esperante predikon laŭ la Evangelio de la Bona 
Paŝtisto. 

Post la spirita nutraĵo sekvis la fortigo de la korpa homo. 

Tuj post kiam finiĝis la lunĉo komencis la kunveno de 
la Ligestraro, dum la aliaj vizitantoj, gvidataj de la Breda” 
aj gesinjoroj — ĝuis de la printempa posttagmezo kaj 
vizitis la grandan Preĝejon kaj la Reĝan militistan Aka- 

demion. Poste multaj faris belan promenadon al kaj en la 
„Mastbosch” (Pinoj-arbaro). 

La jarkunveno okazis en la granda salono de la „Katho- 
lieke Kring” (Katolika Rondo), kiu estis ornamita per flagoj 
kaj aplikaj eldiraĵoj. 

Post la malfermo per la Kristana saluto, la prezidanto 
de la Breda'a grupo bonvenigis la samideanojn. La ĉef- 
sekretario legis sian jarraporton, el kiu oni sciiĝis, ke kvar 
novaj grupoj estis starigitaj kaj la nombro da anoj pli- 
grandiĝis de 831 ĝis 879. La jarraporto skizis la starigon 
kaj kreskadon de la Ligo dum la 5-jara ekzistado. 

Plie la raporto memoris la morton de kasisto S-ro Moŝto 
TH. C. VAN ERP kaj instigis la anojn por sekvi lian ekzem- 
plon. 

La prezidanto dankis la ĉefsekretarion ne sole por lia 
multa laboro dum la pasinta jaro sed ankaŭ por liaj labo- 
raĵoj dum la 5-jara ekzistado de la Ligo. Plie li komunikis 
ke la Ligestraro. reelektis la ĉefestraron kaj anstataŭ la 
mortinta kasisto S-ron P. HEILKER, lernejestro el Hoofd- 
dorp. 

La sekretario de la komisiono por la propagando legis 
sian raporton kaj sciigis, ke la propagandistoj faris parola- 
dojn en 13 diversaj lokoj. 

La komisiono por la presaro sciigis, ke kvinfoje estis 
sendataj al 43 katolikaj gazetoj sciigoj pri nia movado 
kaj diversaj ĵurnaloj enpresis regule artikolojn. 

Poste oni paŭzis, dume komisiono ekzamenis la rajtig- 
dokumentojn de grupaj riprezentantoj, kaj post la remalfermo 
de la kunsido sciigis, ke 12 grupoj sendis riprezentanton. 

Nur du proponoj estis ensenditaj por pritrakti, ili kon- 
cernis la eldonadon de propaganda-broŝuro kaj de nomaro. 
Ambaŭ proponoj estis aprobitaj. 

La komuna tagmanĝo okazis post la jarkunveno je la 
sesa. Ankaŭ tiun ĉi fojon la tagmanĝado estis tiel gaja kiel 
ĉiam. Multaj toastoj estis diritaj: S-ro KNAAPEN honoris 
la sinjorinojn kaj fraŭlinojn esperantistajn, kiuj tiel forte 
apogas nian movadon. Sinjoro DRIESSEN laŭdis la ĉef- 
estraron, precipe la 4 anojn, kiuj de la komenco al ĝi 

apartenas: prezidanto pastro POELL, sekretario VAN ZWET, 
subprezidanto kolonelo NIESTEN kaj D-ro SMULDERS. Apar- 
tan vorton da laŭdo dediĉis S-ro NIESTEN al D-ro SMULDERS 
(kiu ne ĉeestis pro malsano) pro liaj laboroj kiel ĉefredak- 
toro de „Espero Katoliko”. 

Je la oka komenciĝis festkunveno, kiu ankaŭ servis kiel 
propaganda kunveno por la katolikoj el Breda. Granda 
nombro da interesiĝantoj ĉeestis. La prezidanto de Breda'a 
grupo bonvenigis la ĉeestantojn per mallonga malferma 
parolo kaj petis unuanime kanti „La Espero”. Tiam kantis 
la kvartelo el la Breda'a virhoro tre laŭdinde kelkajn 
kantaĵojn. 

La paroladisto de la vespero estis nia Liga prezidanto 
pastro POELL, kiu montris en konvinkiga parolado la faci- 
lecon, la eblecon kaj la neceson de mondhelplingvo, tiel 
el ĝenerala vidpunkto homa, kiel el vidpunkto katolika. 
Post finiĝo de tiu aplaŭdata parolado denove estis kantita 
unuanime la kantaĵon „Ni volas Dion” kaj poste kantis 
ankoraŭ la kvarteto tre aplaŭdinde kelkajn kantojn. La 
prezidanto: S-ro VAN HULTEN fermante la kunsidon dankis 
la paroliston kaj kantistojn kaj instigis la interesiĝantojn 
el Breda fariĝi membroj. 

Kontente ni povas rerigardi je tiu jarkunveno. La ordi- 
gado estis en bonaj manoj kaj la Breda'a grupo meritas 
laŭdon por la bona aranĝo. 


H. B. VAN ZWET, 
Cefsekretario de „Nederlanda Katoliko”. 


Utreĥto, la 18-an de Majo 1914-a. 


BALDAŬ APEROS: 


Adresaro de Katolikaj Esperantistoj. 


Ĝi komencas per latina grava, trofa artikolo pri graveco 
de Esperanto por la katolika mondo. 

Sekvas en Esperanto historieto de I.K.U.E.; alvoko al la 
katolikaj scienculoj; entenas 1500 adresojn de katolikaj 

geesperantistoj kaj 1000 adresojn de honestaj malkaraj 
hoteloj. Fine estas bela gramatiko de Esperanto en latina 
lingvo kun vortaro Esperanto-latino. 

Ĉi tiu adresaro estas la plej grava kaj trafa varbilo de 
la Episkoparo kaj de la pastraro por nia afero. Ciu kato- 
liko faru al si devon mendi unu ekzempleron plie por sia 
Episkopo aŭ por iu klera pastro. 

Laboro estas longa kaj progresas rapide rilate al ĝia 
enhavo. La eldonisto deziras prezenti al la tuta katolika 
mondo verkon vere ŝatindan. Estas 200 paĝa volumo kaj 
kostas nur Sm. 0.60 por antaŭpagintaj; por postpagintoj, 
eble, iom pli. De nun oni povas sendi monon al S-ro A. 
PAOLET, S. Vito ol Tagliamento (ltalujo). La unuaj pagintoj. 
estas la unuaj servotaj. B. 


MEMORU 

Ke nia S. Patro, la Papo PIO X-a deziras, ke en la tuta 
mondo oni prononcu sammaniere la latinan lingvon. En 
nia Unua Kat. Esper. Kongreso en Parizo ni voĉdonis laŭ 
deziro de la Papo. Jen nun bela efektiviĝo, Pastro BIAN- 
CHINI verkis 400 paĝan volumon, esperantan gramatikon 
de latina lingvo por esperantistoj. Per ĉi-tiu verko ĉiu 
esperantisto povos mem-lerni belan latinan lingvon dum 
mallonga tempo. 

Ĉi-tiu grava kurso aperas unue en revuo l Esperanto, 
poste rekorektita de eblaj eraretoj kolektiĝas en aparta 
volumo, kiun oni povas de nun aboni sendante al la eldo- 
nisto S-ro A. PAOLET, S. Vito ol Tagliomento (Italujo) 
1 Sm. por 12 kajeroj. 


LA KATOLIKAJ SAMIDEANOJ EN GERMANUJO. 


Dum la IX-a Germana Esperanto-Kongreso, kiu okazis 
en Leipzig je la Pentekosttagoj, la Katolikoj havis apartajn 
kunsidojn kaj diservojn, dum kiuj predikis P-ro BECKER. 

En la Julia kajero ni presigos la detalojn. 


Leterkesto. 


Estiminda Redaktoro, 

Permesu al mi ion diri pri letero de Rev-a J. LINTL. La 
problemoj, kiujn nia Estiminda Samideano iniciatas pritraktii, 
estas tro gravaj por silenti pri ili. 

1. Rilate al N. T. traduko la afero ŝajnas al ni tiel grava 
ke oni ne devus ĝin serioze diskuti sen antaŭa konsilo de 
la S. Seĝo. Sekve l-e estus bone, se la Estraro de la Kon- 
greso de Lourdes humile prezentu la problemon al la S. 
Seĝo petante konsilon; 2. antaŭ diskuti pri tiu temo estas 
nepre necese koni la kunlaborantojn, tre kompetentajn 
virojn, ĉar N. T. traduko devas havi ankaŭ komentarion. 
Sed por verki milpaĝon verkon necesas kelkaj kleraj labo- 
remaj personoj; 3. ĉi tiu estas afero pritraktota en Lourdes 
ne per rapidega komuna konsido, sed per kelkaj apartaj 
kunsidoj inter kompententuloj; 4. estus bone se ĉiu kun- 
laboranto alportus aŭ alsendus specimenon de almenaŭ 
dupaĝa laboro, por eplori kia estas plej akceptinda metodo. 
Sed por ĉi tio estas necese absolute eviti starigon de ideala 
komitato: la gravajn aferojn oni devas pritrakti inter spe- 
cialistaj personoj kaj kun plej granda kaj konscienca seri- 
OZECO. 

2. Dum la Kongreso de Parizo oni proponis kreadon 
de Religia vortaro. Dum la Kongreso en Hago oni starigis 
komitaton por tion fari. Ni tiam alportis kelkajn paĝojn de 
laboro farota por peti konsilojn, kaj mi insiste petis apartan 
kunsidon por diskuti inter la membroj de la komitato la 
aferon; sed pri aparta kunsido neniu volis aŭdi. Denove 
en Budapesto ni alportis kelkajn paĝojn de laboro farita, 
kaj petis kunsidon: sed oni ne respondis al mi: oni pri- 
parolis tie mil kaj unu aferojn, sed pri religia Vortaro 
neniu intencis diskutadi. Kompreneble ke mi nek alia mem- 
bro de la komitato povas prilabori aparte verkon tiel gravan 
sen bona interkonsento. Sekve mi silentis kiel silentis ĉiuj 
aliaj. 

Mi verkis parton de Religia Vortaro, sed mi ne eldonis 

nek eldonos ĝin, ĉar mi ne estas kompetanta pri ĉiuj bran- 
ĉaj de ĉi tiu verkego, kaj plie mi ne rajtas eldoni mem 
tiel gravan aŭtoritatan verkon. 

Sekve ni petas, ke ĉiuj kiuj intencas prilabori Religian 
Vortaron sendu al E.K. sian nomon kaj sian ĝustan adreson 
por ke ni povu almenaŭ letere interkonsenti. Kaj rondirigi 
niajn manuskriptojn por reciproke korekti kaj aldoni. Kiam 
manuskripto estas de ciuj komitatanoj tralegita kaj korek- 
tita, oni povos ĝin presigi. Memoru ke klarigo de ĉiu vorto 
ne devas esti simpla vorto, sed kelklinia instruega artikoleto 
religia. Tuj kiam oni decidos pri tiu afero, mi estas preta 
komenci rondirigi mian manuskripton, por ke oni aldonu 
al ĝi la fruktojn de opa studado de almenaŭ dek kleraj 
personoj. Nur tiel ni atingos la celon, utilan celon por nia 
katolika biblioteko. Kun frataj salutoj al ĉiuj, Via l 

| BIANCHINI. 


Bibliogratio. 


21. A. NEDOŜIVIN. Pri solidareco inter esperantistoj. Tra- 
duko de B. KOTZIN, Kovno, Ruslando. Prezo 10 sd. 

Tiu-ĉi parolado estas vira defendo de Esperantista soli- 
dareco, estimo kaj helpado. Ĝi alcelas la antaŭjuĝojn de 
kelkaj Rusuloj opiniantaj, ke Esperantistoj membroj estas 
de ia internacia, sekreta, framasona societego, danĝera por 
la ŝtata kaj publika bonordo. Ni legis en ĝi pluajn veraĵojn 
kiuj, kiel eble plej laŭte, devas sonori tra Ne-esperantujo; 
ekzemple: | 

„la signifon kaj utilon de l’ lingvo internacia oni pruvas 
ne per rezonado kaj kredo, sed per simpla observado de 
la kuranta vivo, de la faktoj”. paĝ. 7. 

„Kiam la registara lernejo prenos sur sin la instruadon 
de Esperanto, ne estos bezonaj la multnombraj kursoj - ĉe 
la societoj.” paĝ. 9. 

Bone, sed ni ne scias — nek povas tion kontroli —ke, „en la 
malproksima Azio (en Samoso kaj Ĥinlando) la adeptoj de 

d-ro Esperanto estis persekutataj, eĉ mortigataj pro la 
prediko de Esperantismo.” paĝ. 6. — Ĉu vere? 

22. Gvidlibro tra Chdteau-Thierry. Departemento Aisne. 
Franclando. Esperanta-Oficejo, 2, rue Drugeon-Lecart. 

llustrita gvidisto, por turistoj tra tiu belega kaj antikva 
urbo, kie naskiĝis i.a. la famkonata fabulisto Lafontaine. 

23. Biblioteko de la Suno Hispana. 

La unuhora revfeliĉo. El la Rapida Teatro de Jacinto 
Benavente. Traduko de Movejarque, kaj F-ino AMPARITO 
BENET. 8 paĝa. Valencia. 1914. 

Entenas dialogan babiladon pri la homoj. Je la dekdua 
nokta horo, du porcelanaj kamenaj figuroj ekviviĝas kaj 
tuj ekdialogas. 

24. En la lando de la Blanka Monto. 

El la franca lingvo tradukis D-ro NOEL, Paris. Presa 
esperantista societo; 33, Rue Lacepede. Prezo: 0 Sm. 400 
— l franc. ] 

Ĝi rakontas dutagan ekskurson tra la blanka montaro. 
Utila kaj interesa libro por vojaĝontuloj en glacian mondon. 

25. B. KOTZIN, ĉefredaktoro de „La Ondo de Esperanto“. 
Flistorio kaj teorio de Ido. Librejo Esperanto. Moskvo, 
Lubjanskii .projezd, 3, Ruslando. 1913. Prezo: Sm. 0.53. 
141 paĝa. 

Jen ora libreto! Absoluta neniigo de la Idismo. Kiu studis 
tion-ĉi, ne plu timos idistan konfuzadon. Tre scienca, klara 
kaj dokumentplena klarigado de ĉiuj Idistaĵoj. Ni esperas 
ke la verko de nia ŝatata Rusa kunbatalanto estu legata 
de la tuta esperantistaro, por ke ĝi ne timu, sed daŭrigu 
la ĝojan laboron. 

Ni elcerpis jenajn frazojn: 

„Post la apero de Ido, la nombro de Esp. gazetoj prok- 
simume okobliĝis. Ĝis nun aperas regule Idista gazeto nek 
en Ameriko, nek en Anglolando. Ne malpli indiferente 
rilatas al Ido la germanoj. En Ruslando aktive laboras por 
Ido ne pli ol 5—6 personoj kaj, kredeble en la tuta mondo 
oni trovus ne pli ol 300 personojn efektive lernintajn 
Idon”. paĝ. 140. 

26. G. BIANCHINI. Esperanto. Grammatica-Esercizi in 

otto lezioni. Seconda edizione. 1913. Lire 0.20. Sm. 0.080. 
In vendita pretto i principali librai — eks. in S. Vito al 
Tagliamento, Veneto. 
Nova kaj fortika penado de ľ aminda kaj amata pastro 
por disigadi la helplingvon en dolĉa Italujo. Sukcesu li! 
H. LINNEBANK, 


Krucordenano. 
.Uden, Nederlando. 


Katolika Vivo Ciulanda. 


TRICENTJARA DATREVENO 
de la Morto 
de S. Kamilo de Lellis, Protektanto de l' Gemalsanuloj 
l JULIO 1614—1914. 


La 14-an de Julio 1614 mortis en Romo S. Kamilo DE 
LELLIS, fondinto de l' Ministroj de l' Malsanuloj; en tiu 
ĉi jaro do oni festadas la tricentjaran datrevenon de lia 
morto. Ministroj de l Malsanuloj, aŭ kiel prave oni ĉie 
ilin nomas, Kamilanoj, organizis ĉiuloke, kie ili loĝadas, 
solenajn festadojn. 


Naskiĝo kaj Juneco. 


Kamilo naskiĝis la 25-an de Majo 1550 en Bukkianiko, 
malgranda urbeto de la tiama regno Napola, el kristana, 
nobla kaj bonstata familio. Lia patro estis Johano de P 
Markizoj DE LELLIS, kuraĝa Kapitano de Karlo V; lia 
patrino, Kamilino KOMPELJO, ekvidis en sonĝo sian infan- 
eton bruste ornamitan per kruco kaj trenantan aliajn 
samornamitajn infanojn: malluma sed feliĉa antaŭsigno de 
religia Ordeno. 

Kristana estis lia edukado, sed li en la lernejo malmulte 

profitis; iaj malseriozaj poezioj plej multe plaĉis al li; 
ludkartoj kaj ĵetkuboj fortege delogis lin. Sed bedaŭrinde, 
ankoraŭ dekdujara, li orfiĝis je patrino, la plej forta apogilo 
de sia juneco. Lia patro estis militisto: la patron al Ankono, 
dekokjara apenaŭ, li sekvis, por kune varbiĝi al Venecia 
servado; sed jen subita malsano ektranĉis la patran vivon. 

Kamilo do restis vagira, malriĉa kaj sola; aldone ia 
veziketo ekaperinta sur la dekstra piedkolo aliformiĝis en 
vundon obstinan, kiu ne volis cikatriĝi. Pripensadis li pri tiu 
vundo resanigota; Romon li alvenas trovante loĝejon kaj 
kuracadon en la malsanulejo de S. Jakobo, kiel malsanulo 
kaj same malsanulisto. 

Sed tiam li ne estis amema de l malsanuloj; plie, li 
havis karakteron batigeman kun ĉiuj kaj nedreseblan lude- 
mecon; forlasante siajn mizerindajn malsanulojn, li forku- 
radis ludadi kun Teveraj barkistoj. Pro tio-ĉi, antaŭ la 
resaniĝo, li estas forigita. 

Soldatiĝas li kontraŭ la Turkoj; batalinte sub la flagoj 
Venecia kaj Hispana, fine kun iu roto fama je ludistoj, de 
li ĉiam termare serĉataj, li aliris Tunigon en Afriko. Tiele 
li travivadis kvin jarojn da vivo senpripensa, eĉ ekscitante 
unufoje duelon; li malamegis tamen tiujn kruelaĵojn, kiujn 
li vidadis farataj de l' kunmilitistoj. 

Unuvorte lia vivo estis ludado, sed li malamis blasfemi, 
nek iam li sin makulis per tiu peko, pri kiu instruis la 
Apostolo: „De tiu ĉi oni ne aŭdu inter vi eĉ la nomon”. 
Tiamaniere Dio gardadis la vagan malŝpareman filon, ne 
permesante, ke li tute diboĉe malŝparu la fratran heredaĵon. 

Preskaŭ sennombraj estas la danĝeroj, kiujn li renkontis 
en la soldata vivo: ekmalsaniĝo mortiga ekmalaperis per 
Sakramentoj; unufoje li treege riskiĝis esti altrafita per 
kugla hajlo; pro malsatego li estas devigita plifoje sin nutri 
per herboj kaj ĉevalaĵo, renkontante en la oftaj marvojaĝoj 
terurajn marventegojn. 

En tiomaj malfeliĉoj lia ludema pasio restis ĉiam vivanta. 
Reveninte el Tunizo Palermon li tutan monaton ludadis kaj 
perdadis, kaj tra tritagnokta marventego atinginte Napolon, 
li forludadis surtuton, pafilon kaj pulvujojn. 

Konvertigo. 


La mizerego tamen iom lin dresis: Sanceligas Kamilo, 
ruĝiĝas.... sed fine ĉapelon en mano apudiĝas preĝejan 
pordon kaj almozpetas. Lia nobelsango tiam supreniris lian 
vizaĝon!... Kompatinda Kamilo! li eble tute ne pripensis 
pri la historio de l” vaga malŝparema filo, kiel jam bone 
troviĝadis, kiam li komencis tutseniĝi: „coepit egere“. 

Li do mallaboremulo devis laboradi, por vivi, en fabriko 
ĉe la Kapucenoj. Taŭga parolado, mallonga sed penetrema, 
kortuŝigas lin tiel, ke li sentas sin trapikata kaj kordisŝirita. 
Emocio lin premegas; eksurgenuante li frapadas al si sen- 
kompate la bruston, ploregante kiel la malŝparema filo inter 
la brakoj de la patro. Estis la dua de Februaro 1575, 
Maripurigfesto. 

Aniĝinte al Kapucena Ordeno, li ne povis daŭrigi tian 
vivon, ĉar lia krurvundo turmentita de la kruda tuniko 
remalfermiĝas: du fojojn pro la obstina vundo li estas 
eksigita el la Ordeno. 


. Li ekkunigas unuajn anojn. 


Malplezurege Kamilo adiaŭis la monaĥon vivadon; oni 
bonege salutas lian reaperon je la tria fojo en la Malsanu- 
lejo de S. Jakobo; kiom ŝanĝita de la pasinteco! Ne plu 
ludemeco, nek incitemeco, sed amo agema kaj lacigaj 
penadoj. Pro estimo oni elektas lin Ĉefadministranto. 

Tio ĉi estas en la vivo de Kamilo paŝo decida: li sentis 
la tutan respondan pezon de l' nova mastraĵo, dediĉante 
sin volonteme al servado de |‘ gemizeruloj. 

Sed ju pli lia sindonema karito grandiĝas, desmalpli li 
sin sentas taŭga, al la neceso: la flegistoj, aŭ devigitaj, 
aŭ aĉeteblaj, estis forlasemaj de sia ofico, perfidante sian 
devon; eĉ la Kapelenoj mem elmontriĝis malindaj. Kamilo 
pro ĉio tio ĉi ĝemadis; kiam jen antaŭ li ekbrilas ideo: 
kunigi bonfaremulojn,.... formi societon el tiuj.... kiuj 
ne havus alian zorgon krom la flegadon de l“ malsanuloj .... 
kaj nepagotaj.... ilin ankoraŭ distingi per kruco sur vesta- 
ĵoj...; ho se al Dio placus!... 

La trankvila kuraĝo de I‘ Sanktuloj helpadis lin; elek- 
tikte kelkajn dependulojn plej bonajn kaj trovinte ilin 
pretaj, li komencis grandan entreprenon. Malfacilaĵoj ĉie 
de ĉiuj malhelpas lin; sed jen vizio plena je trankvilo kaj 
konsolo: ŝajnas al li, ke sia Krucifikso fariĝas vivanta: jen 
movetante la kapon li denajlas la manojn kaj al li klare 
diras: „Kial vi timas, senkuraĝulo ? Via entrepreno estas 
mia; mi progresigos ĝin eĉ per kontraŭagadoj.“ 


Fariĝas Pastro kaj fondas Domon-patrinon. 


Sed Kamilo estas laika, malklera, kaj kiu lin sekvados ? 
Nu, li fariĝos Pastro. Oni vidis tiam Kamilon travizitanta 
la malsanulejajn salonojn, tenanta per manojn 'libron por 
lerni la lecionon. Kian miregon ekscitis li ĉe la Jezuitoj, 
li eksterordinarstatura kun junaĝaj knaboj, kiuj mokadis 
lin donante al li tiujn vortojn tradukotajn : „tarde venisti!“ 
(vi malfrue alvenis)! 

Ne preterpasis tamen multe da tempo, kiam liaj instruistoj 
lin ŝatis inda je promocio. La jaron 1584 la 10-an de Junio 
li diris la unuan Meson. 

Kamilo forlasis la Malsanulejon, komencante unuigi fami- 
lion propran kun kelke da bonvoluloj. Ili Ĉiutage iradis 
matenvespere al la Romaj Malsanulejoj, helpante korpanime 
la malsanulojn; reveninte domen ili preparadis al si. rapi- 
de nutraĵon sobran, pregadis kaj prenadis iom da nekom- 
forta ripozo. 

La malgranda ero semita de Kamilo elkreskis en arbon 
malvelkan, kaj tuta Romo ĝuadis la ombron de ĝia bran- 
ĉaro. Per Apostola Brevo en la. jaro 1586 la Societo estas 
starigita Kongregacio, distingita de aliaj per Kruco Ruĝa 
sur la talaro kaj la surtuto; ĝi estas raitigita elekti sian 
Estron, varbi anojn kaj vivadi kune en Malriĉeco, Ĉasteco, 
Obeeco koj servado al la malsanuloj eĉ pestinfektaj. 

La preĝejo de S. M. MADALENO kaj la apuda domo 
ekokupita je la fino de I‘ sama jaro 1586, fariĝis por ĉiam 
la Domo-Patrino de I‘ Ordeno kaj la loĝejo. de ĝia Regi- 
staro. 

Pesto kaj malsutiĉego. 


La nova Kongregacio de l“ Ministroj de l“ Malsanuloj 
gajnis al si la amemon kaj la estimon de ĉiuj. Bona famo 
disvastiĝadis kaj oni komencis postuladi ilin en aliajn 
urbojn. 

Dumtempe Romo ekfariĝis teatro de teruro kaj morto. 
En somero de I‘ jaro 1590 ekaperis sur Kvirinalo inter 
velurteksistoj infektema febro, kiu disfalĉis grandan nom- 
bron da personoj. Tie ĉi vi vidas Kamilon kun siaj idoj 
disdonadi larĝe ĉiujn helpojn de la kristana karito. 

Sed dua malfeliĉo postsekvis en vintro proksima, kiu 
forportis pro malsatego kaj malvarmo sesdek milojn da 
personoj. Dismortadis la gemizeruloj sur la stratoj, sur la 
placoj, kun herbo en buŝo kiel bestoj, aŭ de pordo al 
pordo sin pene trenadis petante panon kaj plenigante la 
aeron per dolorigaj ĝemadoj. 

La grandegeco de la malfeliĉo havis respondon en la 
koro grandanima de Kamilo, kiu helpis ĝis la heroeco per 
si mem kaj per siaj Religiuloj. 


Starigo de l” Ordeno, ĝia disvastiĝo. 


Gregoro XIV-a starigas en Ordenon la Kongregacion 
post la heroaĵoj plenumitaj de Kamilo kaj Kamilidoj. La 
8-an de Decembro 1591, feston“de l' Senmakula Koncepcio 
estis eldiritaj la solenaj religipromesoj. 

Kamilo do povis ĝojadi, ĉar la malriĉuloj de Jezu-Kristo 
jam havas servantojn, kiel estas tre dezirinde. Lia senlima 
kompatemo lin tute alĵetadis en suferigajn laborojn kaj 
penadojn por la suferantaj proksimuloj. Alsendante anojn 
en diversajn urbojn por fondi novajn domojn, li volus pli- 
multiĝi por esti ĉie kun ĉiuj; li estis kvazaŭ enamiĝinta 
je P Malsanulejoj. 

Nenio ŝajnas neebla al granda amo: Kamilo per fera 
volemo kapablas altrudi verajn amheroaĵojn al sia lacigita 
kaj kaduka korpo. Kiel puŝemega rivero disrompanta la 
digojn, kiel nedresebla ĉevalo liberigita kamparen, li tra- 
kuras tutan Italujon por akiradi Malsanulejojn, kie li povus 
flegadi la malsanulojn. 

Sed maljunigante tro frue pro la lacigaj penadoj kaj la 
suferigaj malsanoj, li volis sin eksigi de Ĝeneralestreco, 
por vivadi senĉese en Malsanulejoj ĉe la gemalsanuloj, 
servadante al ili tagnokte korpanime. 

Por li la Hospitaloj estas bonodoraj florĝardenoj, por li 
la malsanuloj fariĝas aliaj Jezu-Kristoj, traktante kun ili 
kiel kun princidoj per la plej granda reverenco. Kiam 
Kamilo eniras Hospitalon, la malsanuloj ĝojas kiel vidantaj 
Anĝelon. 

Fine lacigita pro tiom da senĉesaj laboradoj, kvazaŭ 
neniigita per longegaj malsanoj, precipe per tiu krurvundo 
terura, kiu Ĉiam doloranta divigis lin lamiradi la tutan 
vivon, la 14-an de Julio 1614 li forlasis la teron por la ĉielo. 

Lin beatigis Benedikto XIV en la jaro 1742 kaj la Papo 
mem sanktigis lin en la jaro 1746. 

Leono XIII deklaris Kamilon De Lellis Protektanto de 
P gemalsanuloj kaj de P malsanulejoj. 

P. SILVO RAVANELLI 
de l” Kamilanoj. 
Milano, 16-an de Majo 1914. 


PROFESORO MERCALLI SACERDOTO. 


En la gazetaro ĉiu legis la morton de la Neapola Pro- 
fesoro Mercalli, la estro de la Vesuv-observatorio. La 
grandaj illustritaj ĵurnaloj donis lian portreton, kaj ĉiuj 
laŭdis lin pro liaj meritoj por la Scienco. 

Neniu tamen diris ion pri la pastreco de tiu honorinda 
eminentulo. Tamen li estis sacerdoto kaj ĉiutage laŭpove 
li diris la S. Meson. La gazeto ,Liberta” de Neapolo en- 
havis deklaron de pastro Ludoviko Martorelli, kiu i. a. 
skribis: „En la gazetoj multaj laŭdaĵoj sin trovis pri la 
famkonata Professoro Mercalli. Estas vere, lia genio, lia 
studfervoro meritas pli grandan laŭdon ol tio, kion oni 
skribis pri li: nur pri unu oni silentis, nome pri tio ke 
Mercalli estis sacerdoto. Ciutage li malsupreniris la Vesu- 
vion al plej proksima paroĥpreĝejo Agnello Maggiore en 

Caponapoli; ĉiutage, kiam liaj studoj ne retenis lin nepre 
en la observejo, li diris la S. Meson, admirata pro la atenteco 
en kiu li faris la sanktan agadon. Ĉiutage je la 7-a li 
malsupreniris, restis kvaronon preĝante kaj iris poste al la 
altaro. Fininte la Meson, li denove dankpreĝis kvaronon. 
Plifoje oni demandis lin, diri la Meson por privata celo, 
oferante al li monon. Sed li ne akceptis la monon, prome-. 
sante tamen oferi por nomita privata celo. Kiel vi vidas, 
la fama Profesoro Mercalli ne nur al la scienco kaj la 
Societo honoron portis, sed ankaŭ al la Religio kaj al la 
pastraro: ne nur kiel scienculo, sed ankaŭ kiel sacerdoto. 
Ekzempla sacerdoto estis profesoro Mercalli.” 
El Der Arbeiter de 5 Apr. ’14. LOPO.. 


Modela Fabriko en Nord-Brazillando. 


Sub tiu-ci titolo aperis en la germana monatrevuo „Das 
Reich des Herzen Jezu kaj poste en la sama nederlanda 
revuo „Het Rijk van het Fl. Hart van Jezus',!) artikolo, 
kiu laŭ humila kaj modesta mia opinio certe estas publiki- 
ĝinda al la ĉiulanda katolikaro. Kaj ĉu ilon pli taŭgan mi 
povus trovi ol la lingvon Zamenhofan kaj revuon pli bonan 
ol „Espera Katolika”? 


1) „La Regno de la Sankta Koro de Jezuo.” 

Ambaŭ ĉi tiuj kaj ankoraŭ la du franc-kaj itallingve verkitaj, sub 
la sama titolo aperantaj revuoj estas eldonaĵoj de la Pastroj de la 
Sankta Koro de Jezuo (redakcioj : Sittard, Bergen op Zoom, Lovano, 
Albino). Ilia Kongregacio estis fondita de la Tre Rev. Patro L. DEHON 
en la jaro 1877 ĉe St. Quentin (Francujo.) Mirige ĝi properis kaj 
je l hodiaŭ tago gi jam nombras pli ol 450 membrojn en tri reli- 
giaj provincoj: la franc-belga, la germana, kaj la nederlanda. 

La tranc-belga provinco posedas diverscelajn domojn en Belgujo: 
Bruselo, Tervueren, Mons, Claire fontaine, Brugelette, Lovano kaj 
Quevy; kaj en Italujo: Romo, Albino kaj Bologna. Kvankam la 
Societo maskiĝis en Francujo, ĝi ne plu havas tie religiajn domojn 
sekve de la maljusta forpelado de monaĥoj kaj monaĥinoj. Multe 

Bonvolu do, karaj gelegantoj, min sekvi tra la bruego 
de maŝinoj klakadantaj kaj de zumadantaj teksilaroj, sed 
unue konatiĝu ni kun D-ro Carlos Alberto de Menezes, 
kiu en Kamaraĝibe (Nord-Brazillando) realigis tion kion en 
Germanujo oni ĝuste admiras kaj laŭdas ĉe Franz Brandts 
(M. Gladbach) kaj en Francujo ĉe Lĉon Harmel (Val des 
Bois.) 

Je P fino de la 1880-aj jaroj alvenis D-ro Carlos Al- 
berto de Menezes kiel ŝtatinĝeniero en Pernambuko por 
ĵeti novan fervojon. Kelke da jaroj poste li nomiĝis direk- 
toro de la Tramvoj-societo en Recife. Ĉiam li superis 
pro sia “profunda pieco kaj sia vere kristana bonfaremeco. 
Jam frue li eksentis la deziron kaj formis la intencon sta- 
rigi ialoke grandan industrian entreprenon, en kiu la mal- 
riĉa, forlasita, malŝatata kaj ordinare morale profunde fal- 
inta popolamaso de lIhumilaj klasoj (ĉefparte nigruloj kaj 
bastardoj) povus trovi regulan laboron gajnigan. Tiama- 
niere li esperis nobligante influi en tiujn homojn, volante 
unue ilin veki al vivo pli hominda kaj al deca ekzis- 
tado, sed penadante tiam ankaŭ el ili formi bonajn kato- 
likojn per lerneja kaj eklezia instruado, per la de Dio 
donita Religio. 

Por efektivigi tiun idealon li antaŭ ĉio devis malfermi 
la necesajn monfontojn kaj trovi la fortojn nepre bezono- 


tamen da ĝiaj membroj laboras izolite en la malfeliĉa Francujo, 
i. a. en St. Quentin, Fayet, Val des Bois. 

La germana provinco, kiu ne havas la rajton starigi domojn en 
Germanujo mem, posedas grandan misidomon en Nederlando: 
Sittard ; — en Luksembnrgo: Luksemburgo kaj Fünfbrünnen (Kvin 
fontoj); kaj en Bohemujo-Aŭstrio : Teplitz, Eger kaj Eichwald. 

La provinco nederlanda havas domojn en Bergen op Zoom (Mon- 
toj sur Zomo), Astem, Liesbosch, Heer kaj Maastricht. 

Komuna misio estas la Apostola Vikariato de Stanley-Falls en 
belga Kongolando. Krom tio la franc-belgaprovincanoj misias en 
Kanado (Alberta), la germanaprovincanoj en Kameruno kaj Sud- 
Brazillando, la nederlanda provincanoj en Nord-Brazillando kaj 
Svedujo. (Noto de la tradukinto.) 

tajn. En ĉio tio-ci Carlos Alberto montris pli ol ordinaran 
antaŭvidemecon kaj grandan kapablecon. 

Fabrika organizo. 

Baldaŭ-la 23-an de januaro 1891, li sukcesis starigi la 
Pernambukan Industrian Societon (Companhia Industrial 
Pernambucana) kaj kiel ĝia direktoro oni elektis la pose- 
danton de la kapitalpotenca banko „Pereira Carneiro.” 
Ankaŭ lian ĉefoficiston Antonion Marchado li simpatiigis 
por siaj planoj kaj ĉi tiu diligente kaj fervore laboradis 
al la entrepreno ĝis sia morto en la jaro 1908. Komence 
per Conselheiro Joaquim Corrĉa de Aranjo kaj poste per 
D-ro Malaquias Antonio Goncalves, kiuj en Pernambuko 
estis altŝatataj, li sukcesis favorigi al sia entrepreno la 
tutan Registaron. i 

Tuj post la starigo de l Industria Societo ĝi akiris 
grundon en Kamaraĝibe je 16 kilometroj okcidente de 
Pernambuko kaj tie ĝi komencis la konstruon de fabriko, 
kiu ampleksas spinejon, teksejon, blankigejon, kolorigejon 
kaj briligejon. Unue oni faris ringfornon, kiu devus liveri 
la ŝtonojn bezonotajn. La tuto kovris cirkaŭ 10.000 kv. 
metrojn da tero. La fundo konstruiĝis tute el cemento kaj 
en la tuta konstruaĵo oni evitis Ĉian lignon por forigi 
fajrdanĝeron kiel eble plej bone. Tre malŝpare oni zorgis 
pri lumo kaj aero; viroj kaj virinoj havas apartajn enirejojn. 
Ankaŭ la akvokondukado estas perfekte prizorgita. Entute 
estas ne malpli ol 428 teksilaroj. 

Samtempe kun la fabrikkonstruo oni komencis konstrui 
laboristan vilaĝon sur 25 metrojn alta kaj norde de la 
fabriko kuŝanta ebenaĵo. La mizeraj pajlaj domaĉoj devis 
malaperi kaj anstataŭiĝi per stonaj kaj — se oni atentas 
pri la tieaj cirkonstancoj — vere belaj domoj. Je l hodiaŭa 
tago Kamaraĝibe posedas 160 tiajn domojn, kiuj je tre 
malalta prezo estas luataj de la laboristoj. Antaŭ la domoj 
troviĝas florbedoj kaj malantaŭe ĝardenetoj. Kelkaj sen- 
kurbaj stratoj donas al la vilaĝo bonordan aspekton. Kiel 
publikaj konstruaĵoj estas nomindaj la konsumejo, al kiu 
estas alligita granda bakejo, plue knablernejo kun in- 
struistdomo, knabinlernejo kaj infangardejo kun instrui- 

stinhejmo; poste la kuracista konsilejo kun kuracist- 
ĉambro kaj du salonegoj; fine la „Katolika Rondo” kun 
salonego kaj scenejo. 

Religia organizo. 

Por aĉeti la maŝinojn bezonotajn en la jam el la tero 
leviĝanta frabriko, D-ro Carlos Alberto vojaĝis en la jaro 
1892 Anglujon. Ne estis tamen nur la materiala progreso de sia 
entrepreno, kiu lin decidigis vojaĝi Eŭropon, sed ankaŭ 
kaj eĉ altgrade la spirita bontarto de siaj estontaj laboristoj. 
Tial post farado de siaj aferoj en Anglujo, li iris Francujon 
por trovi pastrojn monaĥajn, kiuj volus helpi je la efek- 
tivigo de liaj idealoj. Pro tio li sin turnis al la direkcio 
de la unuiĝoj de S. Vincento en Parizo, el kie oni lin 
sendis al Val-des-Bois ĉe S-ro Lĉon HARMEL. Tiu-ĉi tele- 
grafis al la Tre Rev. Patro L. DEHON, fondinto kaj ĝis- 
nuna ĝenerala estro de la Societo de l’ Pastroj de la Sankta 
Koro de Jezuo. Pastro el ĉi tiu Kongregacio jam estis zor- 
ganta en la grandaj fabrikoj de S-ro HARMEL pri la spirita 
kaj sociala bontarto. de la laboristaro kaj de ĝiaj familioj. 
Patro DEHON alvenis kaj baldaŭ li interkonsentis kun D-ro 
CARLOS: la fondo de domo por siaj spiritaj infanoj en 
Kamaraĝibe estis decidita. Samtempe D-ro CARLOS sukcesis 
varbi lertan inĝenieron por sia fabriko en la persono de 
S-ro Petro COLLIER. Nur poste ekmontriĝis, kion li akiris 
en tiu-ĉi viro, ĉar kune kun grandaj metiscioj li posedas 
ankaŭ multflankan edukitecon, precipe tamen ĉar kiel rele- 
giemega katoliko fidele faranta sian ĉiutagan meditadon 
kaj ĉiutage alpaŝanta al la Tablo Sinjora, li estas la plej 
bona ekzemplo por la laboristoj. D-ro CARLOS al li edzini- 
gis sian plej maljunan filinon kaj je la morto de sia majstro 
en la jaro 1904 S-ro COLLIER fariĝis direktoro de la fa- 
briko, kiun nuntempe ankoraŭ lertege li regas. 

La 2an de Februaro 1893 alvenis en Pernambuko la 
unua misiisto Sebastiano MIQUET, kiu tuj en Kamaraĝibe 
komencis sian laboron. La fabrikkonstruo ne estis an- 
koraŭ tute finita kaj tial li gvidis la religiajn kunvenojn 
jen en la kapelo de I’ proksima „engenho” (granda farmo), 
jen en la je 2 km. malproksima Caxanga. Baldaŭ tamen 

salonego en la centro de l fabrikfronto povis disponiĝi 
de la Patro. Estis ja la koridealo de Carlos ALBERTO 
vidi meze de sia laboristaro la Dian laboristamikon en la 
Plej Sankta Sakramento. El ĉi tio li atendis oftan preĝej- 
viziton, moralan releviĝon de la laborista popolamaso kaj 
tute specialan protekton kaj benon sur sia entrepreno en 
Kamaraĝibe. Kaj la estonto ne hontigis lian konfidon. 

Pastro MIQUET renkontis personojn tre malklerajn, en 
koroj tamen de kiuj dormetis forta religiema animo. Tial 
estis sukcesplenaj la instruadoj de la Patro. Precipe per la 
enkonduko de la pieco je honoro de la Sankta Koro de 
Jezuo kaj de la „Apostolato de la preĝado” li sukcesis al- 
tiri kaj simpatiigi al la kristana vivo multe da personoj. 

La laborrondo videble plivastiĝanta necesigis baldaŭ 
plifortigon al la unu misiisto. 

La 3-an de Septembro 1895 alvenis Patro Maksimino 
COTTART, kiun unu jaron poste sekvis Patro Lidvino 
RICHTERS, ĉar Patro MIQUET reiris Eŭropon. La Patroj 
nun montris nekredeblan kaj nelacigeblan laboremecon. 
Ii starigis kongregaciojn por pliprofundigi la piecon kaj 
ili fondis utilegajn organizaciojn por la bonfarto de la 
laboristaro. 

Unue fondiĝis fraŭlinkongregacio por detiri la junu- 
linojn el la morala marĉo, kiu tra la tuta regiono disĵetis 
spiron sian pereigantan; samtempe devis per ĝi fortikiĝi 
la Marihonorado kaj formiĝi por la estonto virtaj virinoj, 
virtaj patrinoj. La kongregacio baldaŭ prosperegis kaj nun- 
tempe ĝi nombras pli ol 60 membrinojn el ĉiuj rangoj kaj 
rasoj. Valorplena helpo estis la fratino de D-ro COLLIER, 
kiu fraŭlino de post lia edziĝo kun Dona Maria ADELIA 
kiel prezidantino funkciis. Sed antaŭ du jaroj, ho ve! al 
Dio plaĉis forpreni ŝin post malsaneco el ŝia vivo agriĉa 
al pli feliĉa vivo eterna. 

En „anĝela kongregacio” unuiĝas la knabinetoj kaj oni 
penadas ilin instigi al deligenta lernado kaj al vera pieco. 
Tiu-ci unuiĝo estas la pretigo al la fraŭlina kongregacio. 

La plej virtajn el la poste fondita infanogardejo oni 
ricevas en la unniĝo de S. Filomeno. Depost la sepa jaro 

ili estas regule kondukataj al la Sankta Sakramento de la 
Pento. 

Unuiĝo de „kristanaj patrinoj” sub la patroninado de 
Sankta Anno celas vivigi la kristanan vivon en la familioj 
kaj en karito helpi unu la alian, precipe en malsanecoj. 
Benriĉe plenumas ĉi tiu unuiĝo sian belan taskon ĉe mal- 
riĉaj multinfanaj familioj, malriĉaj fraŭlinoj kaj vidvinoj. 

Por la viroj enkondukiĝis la Sankta-Vincentkonferencoj, 
kiuj jam multe da malriĉuloj liberigis el mizerego preme- 
ganta. 

La plej virtaj junuloj aniĝis al la Sankta-Mikael korpo- 
racio. Per instigado al regula recevo de la Sanktaj Sakra- 
mentoj, per decaj legaĵoj akireblaj en nove fondita biblioteko 
kaj per laŭleĝaj amuzoj oni penadis protekti ilin kontraŭ 
la danĝeroj minacantaj. Tiun korporacion poste ŝanĝis 
Patro WEDEMEIER, la nuna almozisto, en „Katolika Rondo”, 
por kiu oni konstruis salonegon kun scenejo, por ke tiel 
ankaŭ ne-membrojn oni povus allogi al la instruadoj kaj 
amuzadoj, kaj tiamaniere detiri multe da viroj el vojoj 
malpermesataj, danĝeraj. 

De la Fratoj-Mariistoj estis fondita en la jaro 1907 
Aloisio-kongregacio por iliaj lernantoj. 

Zorgi pri instruhoroj por Ĉiuj tiuj korporacioj, konduki 
ilin regule al la Sanktaj Sakramentoj kaj ilin observadi: 
ĉio tio-ĉi ne estis tasko facila por la Patroj. Ne tamen 
evitegis ili la laboron, eĉ aliajn taskojn, kiuj ne apartenas 
al ofico ilia, .ili al si surŝultris. Tiel ili gvidis la instruon 
ĝis la alveno de la Fratinoj en la jaro 1901. Patro MAKSI- 
MINO konstruigis en sia ĝardeno malgrandan teatron, kiu 
devus allogi scivolemulojn el malproksimaj regionoj kaj 
ilin edifi kaj instrui. 

Sociala organizo. 

Je instigado kaj konsilo de la Patroj la „Industria Societo”, 
sub precipa kunlaborado de D-ro Carlos ALBERTO, starigis 
la 1-an de julio 1900 „Korporacio por la laboristaj interesoj” 
(Corporaeaö operaria). Per tiu-ĉi devus leviĝi la tuta labo- 
ristaro Kamaraĝiba je pli alta nivelo religia same kiel 
ekonomia. 

Ĝia centra estraro formiĝas el la direktantaj personoj 
de la fabriko, nome: la direktoro kaj subdirektoro, kaj el 
20 laboristoj, el kiuj 10 estas nomitaj de la direktoro kaj 
la 10 aliaj estas elektitaj de la laboristaro. 

Laborista komitato defendas la laboristajn interesojn ĉe 
la fabrikdirekcio. Same formiĝis komitato, kiu devas sin 
ŝarĝi je la kultaferoj, instruproblemoj kaj karitaj aranĝoj. 

El tri fontoj alfluas al la korporacio la mona helpo: 
unue la Industria Societo paĝas jare 10.000 Sm., poste ĉiu 
laboristo pagas monate duonan tagsalajron, kiuj kotizaĵoj 
faras ĉiujare sumon da pli ol.10.000 Sm., kaj fine aldoniĝas 
la saldoj de la konsumunuiĝo, kiuj jare produktas ĉirkaŭ 
1250 Sm. 

La korporacio havas kiel specialan protektanton la Dian 
Koron de Jezuo, kies festo ĉiujare estas memorata kiel eble 
plej solene. 

Por dividi pli bone la laboron, oni dispecigis la korpo- 
racion en tri sekcioj: 1. La ĉefsekcio (Parte central). 2. 
La Asocio por reciproka subtenado (Socidade de Mutuo 
Soccorro). 3. La kooperativa asocio (Socidade cooperativa). 

La Cefisekcio sin ŝarĝas je la Diservo, la kapelo kaj la 
apartigitaj korporacioj. Ĝi do ankaŭ zorgas pri la misiistoj, 
la kulto kaj la aliaj preĝejaj bezonoj, por kiuj celoj ĝi 
jam elspezis 32.000 Sm. Ankaŭ la lernejo kaj la geinstrui- 
staro estas regata de ĝi. Depost la jaro 1901 la Fratinoj de 
la Sankta Familio gvidas la lernejan instruadon kaj en la 
jaro 1902 la Fratoj-Mariistoj anstataŭis ilin en la knabo- 
instruado. Entute instruiĝas 200 infanoj. Krom ĉi tiuj an- 
koraŭ 60 laboristoj kaj laboristinoj sekvas la vesperkursojn. 
Tial do ne estas miriga ke vere belegajn rezultatojn oni 
estas akirinta en Kamaraĝibe. Tie la nombro da neleguloj 
kaj neskribuloj estas nur 25 9/y, dum en la cetera parto de 
Brazillando ĝi atingas 85°/, Por la instruo oni ĝis nun 
elspezis 60.000 Sm., por higieno kaj komuna bonfarto 9000 Sm. 

Krom tio la ĉefsekcio devas zorgi pri la publika bonordo, 
la lokaj plibonigoj kaj plibeligoj; fine ĝi zorgas ankaŭ pri 
la progresado de la muzik- kaj teatrasocio, organizas 
kaj kontrolas la festojn kaj la publikajn amuzojn. 

La Asocio por reciproka subtenado zorgas pri kuracisto 
kaj kuraciloj, por kiuj ĝis nun ĝi elspezis 55.000 Sm.; ĝi 
helpas ankaŭ je la morto de ĝiaj membroj kaj portas parton 
de la enterigkostoj. Utilega fine estas sur sociala kampo 
ĝia subtenado je malsanecoj kaj akcidentoj. 

La kooperativa asocio estas precipe konsumunuiĝo, funk- 
cianta tamen samtempe kiel ŝparkas- kaj laborist-asekurin- 
stitucio. Ĉe ĝi la laboristoj povas ĉiutempe deponi je 5°/, 
siajn ŝparmonerojn kaj ankaŭ repreni ĉiumomente sian monon 
kun rentumo. En la konsumejo doniĝas je ĉiu aĉeto asignoj, 
kiuj por ĉiu kliento kuniĝas kaj tie konserviĝas. La de la 
asignoj reprezentata ŝparkapitalo redoniĝas kun la pro- 
centoj al ĉiu je la aĝo kvindekjara; oni povas tamen ankaŭ 
ricevi sian monon je tempo laŭvola. Se mortas kliento, 
tiam tuj la posedo de lia ŝparkapitalo estas aljuĝata al liaj 
heredantoj. Se forlasas iu la fabrikon, al li estas repagita 
ankaŭ tuj. 

Trarigardinte tiamaniere la historion kaj la bonegan or- 
ganizon de la fabriko en Kamaraĝibe, oni tre facile kom- 
prenas ke tie ne mankas la laborfortoj, dum en cetera 
Brazillando preskaŭ ĉiuloke estas ankoraŭ farinda la unua 
paŝo sur sociala kampo. Entute 750 personoj estas alligataj 
al la fabriko: 380 viroj, 250 virinoj kaj 120 pli ol 12-jaraj 
gejunuloj (ĉesas je tiu aĝo la lernejvizitado). La labor- 
daŭro estas dek-, sabate okhora por viroj, por patrinoj 
naŭhora, ĉar ĉi tiuj tagmeze kaj vespere forlasas la fabrikon 
duonan horon pli frue pro kuirejokopadoj (kiuj en Brazil- 
lando ne postulas tre multe da tempo). 

La plej gajnigaj oficoj estas disdonitaj — lerteco supo- 
zite — al tiuj, kiuj havas la plej multe da familizorgoj, 
tiel ekz. al viroj kun multinfana familio kaj al vidvinoj, 
kiuj devas zorgi pri infanoj. La idoj de la laborist-familioj 
ekhavas la. rajton de riceviĝo en la fabrikon tuj kiam ili 
estas akirintaj la ateston de regula lernejvizitado ĝis la 
aĝo fiksita. 


Jen, karaj gelegantoj, belega entrepreno en Nord-Brazil- 
lando starigita, entrepreno, kiu estas dediĉita al la Dia 

Koro kaj sur kiu videble ripozas la Dia beno. Donu la 
Sinjoro, ke tra multe da jaroj ankoraŭ ĉi tiu institucio, en 
kiu moderna industrio kun religiemeco profunda sin ren- 
kontis, ekzercos benriĉan sian influon en la multajn centojn 
da homoj, kiuj konfidplene venis Kamaraĝiben. Estu ĝi 
ankaŭ instigo al aliaj katolikaj industriistoj, kiuj vere deziras 
la feliĉon de sia laboristaro. 
Esperantigis 
L. A. MARREVEE, Teol. Stud. 


LA GEINFANOJ DE LA NEĜO. 


Karnavala Rakonto 
de F. FINN, S. J. 


Estas malserena posttagmezo, unu el la unuaj tagoj de 
Februaro. La lastaj sunoradioj malforte lumigas al vasta 
etendaĵo de senkreskaja kaj nivela lando, — senkreskaĵa 
kaj nivela, se vi esceptas unu arbon, kiu staras sola, mal- 
dika kaj malloga, disetendanta renkonte al la orienta vento 
siajn nudajn branĉojn, kvazaŭ por mute protesti kontraŭ 
sia soleco. La ĉielo, krom okcidente kie ĝi estas ankoraŭ 
blua kaj nekovrita, havas malhelan plumban koloron; ĝi 
minacante rigardadas tiun vastan etendaĵon, — teruraĵo 
minacas teruraĵon. La radioj de la suno iomete malden- 
sigas la suban mallumon, sed eĉ ilia lumo estas stranga 
kaj nenatura, ĝi estas lumo de uragana vespersuno; kaj 
dum ĉi tiu sibiras la okcidentan horizonton, la malhela 
krepusko rapide enrampas sur la scenejon kaj ĝian alvenon 
heroldas subita falo de la ĉielo en malpezaj flokoj, kies 
movadoj kaj balancadoj pruntedonas al la lastaj lumetoj 
de la finiĝanta tago enpensigantan belecon. Senbrue falas 
tiuj ĉielaj senditetoj, turniĝadantaj kiel koboldoj dancantaj; 
lace ili alvenas ĝis la malhela tero kaj heligas ĝin per 
subita ĉarmo. Pli rapide kaj pli dike ili falas, fortikitaj per 
sia grandaro, dum pli kaj pli densiĝas la krepusko, tiel 

ke, per la helo de sia vintra edziĝavesto, beliĝas la terura 
solejo. 

Terura solejo! Ĉu ne vibrigis la senbruan aeron ar- 
ĝentsona rido? Kaj kiuj estas tiuj, kiuj trapaŝas tiun teru- 
ran regionon ? lli kredeble malsupren venis kun la neĝo, 
— senbrue demetitaj de supre, — de iu brila stelo de pli 
bela lando. Tenante unu la -alian per la manoj, ili antaŭen 
iras — knabineto en blanka vestaĵo, — knabeto kun nigra 
surtuto brilanta per neĝeroj. 

La knabineto tiel bela estas je la vizaĝo kiel je la vesto. 
Inter ŝiaj haroj, dense ĉirkaŭantaj ŝian frunton kaj falantaj 
per ondoliniaj faskoj super ŝiajn ŝultrojn, grandvalora 
juvelo briladas, — hele kaj bele ĝi briladas sed per mal- 
ŝatinda beleco en komparo kun la lumo de ŝiaj okuloj — 
ŝiaj belaj, profundaj, nigraj okuloj, per kiuj ŝi rigardadas la 
teraĵojn kun la tuta dolĉa senkulpeco de vivo konsistanta 
el amo, boneco kaj sentima fido. Ŝia vizaĝo havas riĉan 
olivan koloron kaj ĉiu el ŝiaj trajtoj estas delikata, regula 
kaj nobla. Sur ŝiaj ŝultroj elegante kuŝas mantelo mola kaj 
tiel blanka kiel la petola neĝo; ankaŭ ŝia vestaĵo estas 
neĝoblanka, diversigata per neniu alia koloraĵo ol ŝia 
perla ĉirkaŭkolo. 

Strange simila al la knabineto estas la knabeto. Lia 
vizaĝkoloro estas iomete pli malhela, liaj okuloj iomete 
pli nigraj, li estas pli granda ol ŝi je multaj coloj. Lia 
surtuto, surŝutetita per neĝeroj, estas malantaŭen forigita, 
lasante vidi lian faldigitan ĉemizon, sur kies brusto brilas 
du juvelaj butonoj kaj helkoloran silkan fulardon ĉirkaŭ- 
antan lian kolon. 

La netaŭgecon de sia situacio ili ne ŝajnas ekvidi, ĉar ili 
ridadas kaj interparoletadas per arĝentsonaj voĉoj, kiuj 
ĉarmus eĉ silenton. 

„Ĉu ili ne estas agrablaj, tiuj beletaj neĝeroj ?” diras la 
malgrandulino Itale parolanta. 

„Jes, mia Tereso,” respondas la knabeto, „ili estas nepre 
tre belaj.” 

„Ĉu paĉjo ne estos tre mirigita, kiam li ekvidos, ke ni 
venis tien ĉi renkonte al li ?” 

„Certe, se ja ni ne maltrafu lin. Vi komprenas, ke kiam 
mi proponis, ke ni iru renkonte al li hejmen venanta, mi 
ne pensis, ke estas ekneĝonte.” 

„Tiel estas”, diris Tereso, „se la neĝo ekfalos pli rapide, 
ni eble ne povos vidi, kaj tiam nia ruzaĵeto por plaĉi al 
paĉjo eble malsukcesos. Vi konas la vojon, Johano, ĉu 

ne ?” 

„Ho, tio ne estas malhelpaĵo”, Johano respondis nepre- 
cize. Ĉio, kion ni devas fari, estas paŝi tute rekte. Tion 
ni povas fari, kiel ajn dense neĝas.” 

„Kaj plue”, aldiris la knabino, „panjo povas vidi mal- 
supren trans la neĝeroj, tiel facile kiel se tute ne neĝus, 
Ĉu ne ŝajnas longtempe, de kiam panjo iris al la ĉielo ?” 

„Estas longtempe, Tereso. Ŝi estas feliĉa de..... ‚ia, 
estas ĝuste unu jaron hodiaŭ vespere, de kiam ŝi kisis hin 
kaj adiaŭante diris al ni, ke ŝi atendos nin apud Dio.” 

„Jes, Johano, kaj ŝi diris al ni, ke ni ne ploru, sed me- 
moru, ke ni baldaŭ denove kunvenos.” 

Poste Tereso antaŭen saltis kaj ekkaptis la neĝerojn per 
siaj manetoj. Dum ŝi malpeze moviĝis meze de la falantaj 
neĝeroj, ŝi aperis kiel perfekta naskitaĵo de la neĝo. Sed 
ĵus kiam ŝi flirtis tien kaj reen tiel aere preskaŭ kiel la 
turniĝantaj kristaletoj, la aero pli kaj pli densiĝis, tiel ke 
fariĝis kvazaŭ dika, blanka kurteno, apartiganta ilin de la 
tutmondo. Tereso rapidis rekapti la manon de sia frato. 
Rigardante lin en la okulojn, ŝi diris: 

„Johano, Cu vi pensas, ke ni perdiĝos ?” 

Johano respondis la demandon post mallonga paŭzo. 
Sed dum tiu paŭzo efektiviĝis sanĝo tiel plena kaj impre- 
siga, ke ĝi ne havas nomon. Ĝis tiam, li neniam konis 
ĉagrenon, neniam renkontis danĝeron. Sed nun ! li tuj kom- 
prenis; li kaj Tereso estis solaj en neĝuragano, sur vastega 
stepo, senigitaj de io ajn, kio povu gvidi ilin al rifuĝejo 
kaj sendanĝerejo. 

(Daŭrigota.) Tradukis R. ALEZAIS. 


